אמיר שורוש (בערבית: أمير شوروش; נולד ב-9 ביולי 1984) הוא שחקן טלוויזיה ותיאטרון ישראלי, זוכה פרס האקדמיה לטלוויזיה לשנת 2021.
נודע בעיקר בזכות גילום דמותו של ראמזי עבד ראמזי בקומדיית המצבים "קופה ראשית" בכאן 11, ובחיקויים של מנסור עבאס ושל איימן עודה ב"ארץ נהדרת" בקשת 12.
ביוגרפיה.
שורוש גדל באילת. הוא בנם של אנואר, ערבי-נוצרי, ושל מאירה, יהודייה ממוצא תימני. למד בבית ספר ע"ש בגין בעיר הולדתו. את שירותו בצה"ל עשה כחייל קרבי בגדוד חרוב. סיים ללמוד ב-2009 בבית הספר למשחק בית צבי. לדבריו, התחנך על השפה העברית, ולמרות המבטא שלו, הוא אינו דובר ערבית שוטפת. עם זאת, סיפר שבבית ילדותו אכלו בעיקר אוכל מבית אביו, מהמטבח הערבי. בטרם קיבל את התפקיד בסדרה "קופה ראשית" עבד שורוש כמלצר, ברמן, מחסנאי, טבח ואף מלח בספינה באילת.
שורוש שיחק בתיאטרון אורנה פורת, בתיאטרון השעה ובתיאטרון בית לסין, ושיחק במחזמר "בילי שוורץ", בתיאטרון חיפה.
בשנת 2010 שיחק בסדרת הדרמה קומית-סאטירית על עולם הריאליטי "15 דקות" מבית yes, בה גילם את אמיר דיראר, ערבי המתמודד בתוכנית מציאות.
בשנת 2011 שיחק בסדרה "אחת אפס אפס" בערוץ 10, בתור ריפעת דאחלק.
בשנת 2014 שיחק בסדרה "מתים לרגע" ב-HOT3, בתור בחור בדייט עם אסמה.
בשנת 2018 שיחק בסדרה "הפסיכולוגית" בכאן 11, וגילם את חמודי עלאווי. באותה השנה החל לשחק בסדרה "קופה ראשית" ששודרה בתחילה בטלוויזיה החינוכית ומהעונה השנייה בערוץ כאן 11, בתפקיד ראמזי עבד ראמזי, המשמש "עובד כללי בכיר" בסופרמרקט. מאז 2020 הוא מגלם את דמותו של ראמזי גם בפרסומות ל"מיני סופר אלונית".
בשנת 2019 שיחק בשתי סדרות ב"כאן 11": ב"שב"ס" בתור המחבל ואליד וכן ב"דוז פואה". באותה השנה שיחק גם בסדרה "מזרח תיכון מרכז" של HOT בתור עאריף.
מאז 2020 מגלם את דמותם של יושב ראש הרשימה המשותפת איימן עודה, יושב ראש רע"ם מנסור עבאס, ואת ראש עיריית נצרת עלי סלאם בתוכנית המערכונים "ארץ נהדרת" בקשת 12.
בשנת 2021 גילם את המורה לספורט בסדרה "שקשוקה" בכאן חינוכית; גילם את ואליד בתוכנית המערכונים הסאטירית "ערוץ אפס" בכאן 11; וגילם את א' בסדרה "צפוף" בערוץ זום למנויי הוט. החל מאותה השנה משחק במחזה הקומי-סאטירי "ניקוי ראש לשב"כ" מאת חגי טיומקין.
ב-2021 שיחק בתור חורחה בסדרה "שבאבניקים" ב-HOT3.
באוקטובר 2021 עלתה לשידור בכאן חינוכית הסדרה הקומית "בלוגה בלוז", בה הוא משחק בתור שפי.
ב-24 במרץ 2022 זכה שורוש בפרס השחקן הראשי הטוב ביותר בסדרה קומית בטקס פרסי האקדמיה לטלוויזיה על גילום דמותו של ראמזי עבד ראמזי בסדרה "קופה ראשית" בכאן 11.
שורוש נשוי לשחקנית טלי בן-יוסף, ולהם שני ילדים. הם מתגוררים בשכונת יד אליהו בתל אביב. בעבר התגוררו בגבעתיים.
Mona Lisa (שיר של נט קינג קול)
"Mona Lisa" (בעברית: "מונה ליזה") הוא שיר פופולרי שכתבו ריי אוואנס וג'יי ליבינגסטון עבור הסרט "Captain Carey, U.S.A." של אולפני סרטי פרמאונט משנת 1950. שם השיר ומילותיו מתייחסים לדיוקן המונה ליזה שצייר לאונרדו דה וינצ'י. השיר זכה בפרס אוסקר לשיר המקורי הטוב ביותר בשנת 1950.
הגרסה של נט קינג קול.
העיבוד מוזיקלי הראשון של השיר היה בתזמור של נלסון רידל, ובליווי תזמורתי של לס בקסטר ותזמורתו. ההקלטה הייתה בתחילה בי-סייד של השיר "The Greatest Inventor Of Them All".
הגרסה של נט קינג קול מתוך פסקול הסרט שהתה במשך חמישה שבועות במקום הראשון במצעד הסינגלים של בילבורד בשנת 1950. ב-1992 נכלל השיר בביצוע קול בהיכל התהילה של גראמי. קול תיאר את השיר כאחד האהובים עליו מבין ההקלטות שלו.
גרסאות כיסוי.
מצעד המכירות של הבילבורד לשנת 1950 הראה מכירות רבות לגרסאותיהם של דניס דיי, ויקטור יאנג (בביצוע דון צ'רי), ארט לונד, ראלף פלנגן (ביצוע של הארי פריים), צ'ארלי ספיבק והארי ג'יימס (ביצוע של דיק ויליאמס). הגרסאות שהיו ללהיטים היו של מון מוליקן (מקום 4 במצעד הקאנטרי), וג'ימי וייקלי (מקום 10 במצעד הקאנטרי).
אמנים שונים ביצעו גרסאות כיסוי של השיר בהם ג'ים ריבס, אלביס פרסלי (1959), וילי נלסון (1981), שייקין סטיבנס (1981), Me First and the Gimme Gimmes, האחים נוויל (1981), ובתו של נט קינג קול נטלי קול (1992). הזמר ישראל קמקוויוואולה הקליט גרסת כיסוי של השיר עבור אלבומו "Alone in IZ World". בינג קרוסבי הקליט את השיר לאלבומו "Songs I Wish I Had Sung the First Time Around" משנת 1956. הארי קוניק ג'וניור כלל את השיר באלבום "Your Songs" משנת 2009.
קארל מאן הוציא גרסת רוקבילי של השיר "Mona Lisa" במרץ 1959 בחברת התקליטים Phillips International Records. השיר הגיע למקום ה-25 בבילבורד הוט 100. בפברואר 1959 הקליט קונוויי טוויטי גרסה משלו לשיר, ותכנן להוציא אותו רק באלבום "Conway Twitty Sings". עם זאת הביצוע הגיע למקום החמישי במצעד הסינגלים הבריטי באותה שנה, ולשלושים הגדולים בארצות הברית. סם פיליפס החתים את קארל מאן על חוזה להקלטת הגרסה שלו אחרי שהגרסה של טוויטי שודרה בתחנות הרדיו בתחילת 1959.
ב-1964 הוציא אנדי ויליאמס גרסה משלו לשיר עבור אלבומו "The Academy Award-Winning "Call Me Irresponsible" and Other Hit Songs from the Movies". ב-1994 הקליטה את השיר אלכסיה ואסיליו לאלבום הופעה חיה.
פיל אוקס, הידוע משירי המחאה שלו בשנות השישים של המאה העשרים, ביצע את השיר ב-1970 בהופעה בקרנגי הול. ב-1974 יצא השיר באלבום ההופעה "Gunfight at Carnegie Hall".
תקן היררכית מערכת הקבצים
פסגת מוריל
פסגת מוריל (באנגלית: Morrill Peak) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.
גובהה של הפסגה 550 מטרים מעל פני הים, והיא ההר ה-5,023 בגובהו באנטארקטיקה.
הפסגה ממוקמת 4 קילומטרים מערבית - צפונית-מערבית מפסגת תומה.
היסטוריה.
מקור השם.
שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שמו של קפטן פיטר א. מוריל (Peter A. Morrill), שהיה קצין המבצעים באונייה שוברת הקרח של משמר החופים של ארצות הברית USCGC Westwind, במהלך מבצע דיפ פריז, בשנים 1967 ו-1968.
קרחון קומונוולת'
הרי המלכה מוד
הרי המלכה מוד (באנגלית: Queen Maud Mountains) הם קבוצה גדולה של הרים ורכסי הרים בין קרחון בירדמור וקרחון רידי. הקבוצה כוללת את האזור החל מראשו של מדף הקרח רוס ועד רמת הקוטב (המישור האנטארקטי) שבאנטארקטיקה.
הרכס הגדול משתרע על פני מספר אזורים בשטח חסות רוס - ובהם חוף דופק וחוף אמונדסן.
שיא גובהם של ההרים 4,230 מטרים מעל פני הים, בהר קפלן;
שטח קבוצת ההרים 92,848 קמ"ר.
היסטוריה.
גילוי ומיפוי ההרים.
האזורים הגובלים בקרחון בידמור (הקצה המערבי של הרי המלכה מוד) נצפו על ידי משלחות החקר הבריטיות בראשות ארנסט שקלטון (שחקר את האזור בשנים 1907–1909) ורוברט פלקון סקוט (שחקר את האזור בשנים 1910–1913).
קפטן רואלד אמונדסן ומשלחתו אל הקוטב הדרומי עלו על קרחון אקסל הייברג בסמוך לאזור המרכזי של קבוצת ההרים בנובמבר 1911.
ההרים כולם מופו על ידי מספר משלחות אמריקאיות בראשות ריצ'רד אוולין בירד (בשנות ה-30 ובשנות ה-40), ועל ידי התוכנית האנטארקטית של ארצות הברית, ותוכנית החקר האנטארקטית של ניו זילנד במשלחות חקר שנערכו החל משנות ה-50 ועד שנות ה-70.
מקור השם.
אמונדסן קרא להרים על שמה של המלכה הנורווגית הנסיכה מוד מוויילס.
על אף שמם, ההרים לא נמצאים בשטח ארץ המלכה מוד.
גאוגרפיה.
הרי המלכה מוד כוללים את:
מצלמות וידאו
נגיפי שפעת
משפחת נגיפי השפעת (שם מדעי: Orthomyxoviridae) היא משפחה של נגיפי RNA. המשפחה כוללת 7 סוגים: "Influenzavirus A", "Influenzavirus B", "Influenzavirus C", "Influenzavirus D", "Isavirus", "Thogotovirus " ו-"Quaranjavirus".
ארבעת הסוגים הראשונים עשויים לגרום למחלת השפעת בחולייתנים, כולל עופות, בני אדם ויונקים אחרים. I"saviruses" מדביק דגי אלתית, "thogotovirus" מדביק חולייתנים וחסרי חוליות כגון קרציות ויתושים.
ארבעת הסוגים, המאופיינים באמצעות הבדלים אנטיגניים בחלבוני גרעין ובחלבוני המטריקס מדביקים חולייתנים כך:
סיווג.
נגיפי השפעת משויכים לקבוצת נגיפי ה-RNA החד-גדילי השלילי. בסדרה Articulavirales.
טיפוסים.
לפי שיטת הסיווג המקובלת, יש 4 סוגים של נגיפי שפעת הייחודיים לחולייתנים, וכל אחד מהם כולל מין אחד בלבד. "Influenza A" ו- "Influenza C" מדביקים מגוון רחב של מינים, ואילו "Influenza B" מדביק כמעט אך ורק בני אדם ו- "influenza D" מדביק בקר וחזירים.
"Influenza A".
הנגיפים שבסוג "Influenza A" מסווגים על בסיס חלבוני המעטפת המגלוטינין (H או HA) ונוראמינידאז (NA או N).
מוכרים 16 טיפוסים של H ו-9 טיפוסים של N ב-"Influenza A".
החלוקה הבאה והמפורטת לזנים נעשית על ידי ציון מין הנגיף, המקום הגאוגרפי הראשון בו הוא בודד, מספק סידורי של הדגימה, שנה, וטיפוס HA ו-NA.
לדוגמה:
כאשר הנגיף בודד ממאכסן לא אנושי, גם המאכסן מופיע אחרי מין הנגיף, לדוגמה (במקרה שהזן בודד מברווז): A/duck/Alberta/35/76.
"Influenza A" הוא הפתוגן האלים ביותר בין נגיפי השפעת הפוגעים באדם, וגורם לרוב המקרים הקשים. סרוטיפים שזוהו באדם (לפי סדר מקרי מוות פנדמיים):
"Influenza B".